EkBass/fiwiki-20250220-pages-articles huggingface dataset:
Matti Latva-aho

Matti Latva-aho (s. 25. tammikuuta 1968 Kuivaniemi) on langattomaan radiotietoliikenteeseen erikoistunut professori ja aiheeseen keskittyneen tutkimuskeskuksen (Centre for Wireless Communications, CWC) johtaja Oulun yliopistossa. Koulutukseltaan hän on samasta yliopistosta valmistunut tekniikan tohtori. Hän on akatemiaprofessori kaudella 2017–2021. Akatemiaprofessuuriin liittyvän tutkimuksen teemana ovat suuritaajuuksiset langattomat tietoliikennejärjestelmät. Vuoden 2024 alussa hänelle myönnettiin IEEE Fellow -arvonimi. Vuoden 2025 helmikuussa hän on saanut Wireless World Research Forumin (WWRF) Fellow-tunnustuksen. ==Lähteet== ==Aiheesta muualla== * Matti Latva-aho. University of Oulu, Oulu Electronic Engineering, Communication Engineering, Telecommunications Engineering (researchgate.net) Luokka:Akatemiaprofessorit Luokka:Suomalaiset professorit Luokka:Oulun yliopiston professorit Luokka:IEEE:n ansioituneet jäsenet Luokka:Vuonna 1968 syntyneet Luokka:Elävät henkilöt
Moncef Gabbouj

Moncef Gabbouj (s. 12. joulukuuta 1962, Monastir, Tunisia) on signaalinkäsittelyn professori Tampereen teknillisessä yliopistossa. Hän oli akatemiaprofessori kaudella 2011–2015. Professori Gabbouj valittiin Suomalaisen Tiedeakatemian ja Academia Europæan jäseneksi vuonna 2014. Gabbouj on saanut IEEE:n fellow-arvonimen. ==Lähteet== Gabbouj, Moncef Luokka:Akatemiaprofessorit Luokka:Suomalaiset professorit Luokka:Tampereen teknillisen yliopiston professorit Luokka:IEEE:n ansioituneet jäsenet Luokka:Academia Europæan jäsenet Luokka:Elävät henkilöt
Menkää te, minä jään

Menkää te, minä jään on suomalaisen laulaja-lauluntekijän Mikko Pohjolan 16. helmikuuta 2011 julkaistu esikoisalbumi. Albumi nousi Suomen viralliselle albumilistalle kahdeksi viikoksi, parhaimmillaan sijalle 35. __NOTOC__ == Kappaleet == == Singlet == Albumilta julkaistiin neljä singleä. Ensimmäinen, ”Paikkani tiedän”, julkaistiin toukokuun lopulla 2010. Marraskuun alussa 2010 julkaistiin toinen single ”Paikkani tiedän”, josta julkaistiin vuoden 2011 alussa Jyrki Murtomäen ohjaama musiikkivideo. Huhtikuussa 2011 kolmantena singlenä julkaistu ”Et nää” kasvoi albumin suurimmaksi radiohitiksi, sen noustua parhaimmillaan neljänneksi soitetuimmaksi radiokappaleeksi. Albumin viimeinen single ”Palasista koottu peli” julkaistiin 20. lokakuuta 2011. == Arvostelut == * Desibeli.net: * Keskisuomalainen: positiivinen == Lähteet == Luokka:Vuoden 2011 esikoisalbumit Luokka:Suomalaiset popalbumit
Yogyakartan sulttaanikunta

Yogyakartan sulttaanikunta oli Jaavan saarella sijainnut sulttaanikunta vuosina 1755–1945. Sulttaanikunta syntyi vuonna 1755, kun Mataramin sulttaanikunta jakautui kahtia Yogyakartan ja Surakartan sulttaanikunniksi. 1700-luvulla maassa käytiin sisästen valtataistelujen seurauksena monia perimyssotia. Lopulta Kolmas Jaavan perimyssota vuosina 1746–1755 johti siihen että Mataram jakaantui sulttaani Hamengkubuwono I:n hallitsemaan Yogyakartaan ja Pakubuwono II:n hallitsemaan Surakartaan. Maan sisäisiin asioihin sekaantuivat myös Jaavalla valtaa pitäneet hollantilaiset, joiden hallitsemiin alueisiin liitettiin osia Mataramista. Myös Yogyakartan sulttaanikunta joutui 1700- ja 1800-luvuilla Hollannin siirtomaavallan vaikutusvallan alle osana Alankomaiden Itä-Intiaa. Kun Japani hyökkäsi Alankomaiden Itä-Intiaan Toisessa maailmansodassa ja japanilaisten vetäydyttyä vuonna 1945 Yogyakartan sulttaani Hamengkubuwono IX lupasi tukevansa Indonesian presidenttiä Sukarnoa Indonesian valtion perustamisessa, ja että Yogyakartan sulttaanikunta tulisi olemaan osa Indonesiaa. Kiitokseksi tuesta Indonesian itsenäisyystaistelussa Yogyakartalle luvattiin erityisasema, ja Yogyakarta säilyi kuningaskuntana Indonesian tasavallan sisässä. Yogyakartasta muodostettiin Yogyakartan erityisalue, jonka päämiehenä maan sulttaani toimi. Myös Surakarta säilyi kuningaskuntana, mutta anti-kuningasmielisen kansannousun jälkeen se menetti erityisasemansa ja se sulautui Keski-Jaavan provinssiin vuonna 1946, jolloin Yogyakarta jäi Indonesian ainoaksi kuningaskunnaksi. Yogyakarta oli vuosina 1945–1949 maan väliaikainen pääkaupunki, kun hollantilaiset miehittivät Jakartan Indonesian vallankumouksen aikana. == Lähteet == Luokka:Jaava Luokka:Sulttaanikunnat Luokka:Indonesian historia
Jukka Seppälä

Jukka Seppälä (s. 1955) on Aalto-yliopiston kemian tekniikan korkeakoulun polymeeriteknologian professori. Hän oli akatemiaprofessori kaudella 2011–2015. Koulutukseltaan hän on tekniikan tohtori. Vuonna 2009 Jukka Seppälälle myönnettiin Millennium-tunnustuspalkinto hänen uraauurtavasta tutkimustyöstään bioaktivisten polymeerien ja niiden teollisen tuotannon kehittämiseksi. ==Lähteet== ==Aiheesta muualla== *Keinotekoisia verisuonia ja kudoksia 3D-tulostimen avulla (23.4.2013) (aalto.fi) Seppälä, Jukka Luokka:Akatemiaprofessorit Luokka:Suomalaiset professorit Luokka:Aalto- yliopiston professorit Luokka:Elävät henkilöt
Helmer Salmi

Helmer Salmi (20. toukokuuta 1927 Vaasa – 15. lokakuuta 1992 Turku) oli suomalainen balettitanssija ja koreografi. Helmer Salmi työskenteli 1950–1965 Kansallisoopperan baletissa ja oli mukana noin tuhannessa näytöksessä.Salmi, Helmer, Encore-esitystietokanta, Suomen Kansallisooppera. Viitattu 21.11.2016. Vuosina 1965–1967 hän esiintyi Helsingin kaupunginteatterin tuotannoissa.Luettelo esityksistä 1965–2007, Helsingin Kaupunginteatteri. Viitattu 21.11.2016. Myöhemmin hän asui Turussa ja toimi tanssinopettajana sekä koreografina muun muassa Turun kaupunginteatterissa ja Samppalinnan kesäteatterissa.Martinranta 3/2011, s. 11–12. Viitattu 21.11.2016.Samppalinnan Kesäteatteri ylsi katsojaennätykseensä , Turkulainen 15.8.1968, julkaistu uudelleen Turkulaisessa 19.2.2013. Viitattu 21.11.2016. 1950- ja 1960-luvuilla Helmer Salmi oli mukana puolessa tusinassa suomalaisessa elokuvassa, joihin kuuluivat Pessi ja Illusia (1954) ja Toivelauluja (1961). ==Lähteet== Luokka:Suomalaiset balettitanssijat Luokka: Vuonna 1927 syntyneet Luokka: Vuonna 1992 kuolleet Luokka:Suomalaiset koreografit
Hellfire Club

Hellfire Club voi tarkoittaa ainakin seuraavia: * Hellfire Club, Edguyn albumi vuodelta 2004 * Paholaiskerho (Hellfire Club), brittiläinen elokuva vuodelta 1960 * The Hellfire Club, Peter Straubin romaani vuodelta 1996 * Helvetintulen Klubi (Hellfire Club), kuvitteellinen ryhmittymä Marvelin sarjakuvissa.
Yövieras

Yövieras voi tarkoittaa ainakin seuraavia: * Yövieras, Mika Waltarin kirjoittama näytelmä vuodelta 1939 * Yövieras (Houseguest), yhdysvaltalainen komediaelokuva vuodelta 1995 * ”Yövieras”, Arja Korisevan kappale vuodelta 2009. == Katso myös == * Yövieraat
Ana María Vela Rubio

Ana María Vela Rubio (29. lokakuuta 1901 Puente Genil, Córdoba, Espanja – 15. joulukuuta 2017) oli todistettavista henkilöistä Espanjan vanhin elossa ollut ihminen. Kesäkuussa 2016 hän ohitti aikaisemmin Espanjan pisimpään eläneen María Antonia Castron iän, joka oli 114 vuotta ja 221 päivää. == Lähteet == Luokka:Yli 110-vuotiaiksi eläneet espanjalaiset Luokka:Vuonna 1901 syntyneet Luokka:Vuonna 2017 kuolleet
The Wrong Side of Heaven and the Righteous Side of Hell, Volume 1

The Wrong Side of Heaven and the Righteous Side of Hell, Volume 1 on yhdysvaltalaisen heavy metal -yhtye Five Finger Death Punchin neljäs studioalbumi. Albumi julkaistiin 30. heinäkuuta 2013, ja sen on tuottanut Kevin Churko yhdessä Five Finger Death Punchin jäsenten kanssa. == Taustatietoja == Five Finger Death Punch ilmoitti helmikuussa 2013 työstävänsä neljättä studioalbumiaan. Yhtye julkaisi maaliskuussa tulevaa kiertuetta varten mainosvideon ja uuden kappaleen ”Here to Die”. Kappale on The Wrong Side of Heaven and the Righteous Side of Hell, Volume 2 -levyn avausraita. == Singlet == Albumin avausraita ja ensimmäinen single on kappale ”Lift Me Up”, jossa on mukana Judas Priestn jäsen Rob Halford. Kappale julkaistiin 2. toukokuuta 2013. Toinen single oli cover-versio yhdysvaltalaisen rap-artistin LL Cool J:n kappaleesta ”Mama Said Knock You Out”, joka julkaistiin 25. maaliskuuta 2014. Kappaleella on mukana esiintymässä yhdysvaltalainen rap- artisti Tech N9ne. Kolmas single oli nimeltään ”Wrong Side of Heaven”, josta myöhemmin tehtiin yhdysvaltalaisille kodittomille sotaveteraaneille omistettu musiikkivideo. ==Kappaleet== == Kokoonpano == * Ivan Moody – laulu * Zoltan Bathory – kitara * Jason Hook – kitara * Jeremy Spencer – rummut * Chris Kael – bassokitara == Arvostelut == * Allmusic: Allmusic review * Artistdirect: Artistdirect: Album review * Imperiumi: 7-/10Five Finger Death Punch - The Wrong Side Of Heaven And The Righteous Side Of Hell Volume 1 Viitattu 6.1.2022. * Kaaoszine: 9½/10Five Finger Death Punch – The Wrong Side of Heaven and the Righteous Side of Hell, Vol. 1 Viitattu 6.1.2022. * Loudwire: Loudwire: Album review * Soundi: Five Finger Death Punch: The Wrong Side Of Heaven And The Righteous Side Of Hell Volume 1 Viitattu 6.1.2022. == Aiheesta muualla == * == Lähteet == Luokka:Vuoden 2013 albumit Luokka:Five Finger Death Punchin albumit
Vietnamisointi

Vietnamisointi oli Vietnamin sodassa Richard Nixonin hallinnon toimi, jolla pyrittiin irrottamaan Yhdysvallat sodasta ohjelmalla, jonka avulla Etelä- Vietnamin puolustusvoimia "laajennettaisiin, varustettaisiin ja koulutettaisiin", ja se saisi kasvavan osuuden taisteluissa samalla kun Yhdysvaltojen joukkoja vähennettäisiin". Pohjois-Vietnamin tet-hyökkäyksen vaikutuksesta aloitettu politiikka liittyi yhdenmukaisesti Yhdysvaltojen neuvonantajajoukkojen politiikan kanssa maajoukkoihin eikä koskenut Yhdysvaltojen ilmavoimia eikä tukea Etelä-Vietnamille. Yhdysvaltalaisten epäluottamus hallintoon, joka oli alkanut hyökkäyksen jälkeen, lisääntyi sen jälkeen kun oli julkistettu tietoja yhdysvaltalaisten sotilaiden tekemästä siviilien joukkosurmasta My Laissa 1968, hyökkäyksestä Kambodžaan 1970 ja Pentagonin papereiden vuodosta 1971. == Lähteet == == Aiheesta muualla == * Kumouksellinen ja vastakumouksellinen sota, toim. Pasi Kesseli s. 106, Maanpuolustuskorkeakoulu 1998 Luokka:Vietnamin sota Luokka:Richard Nixonin presidenttikausi
Tapaninen

Tapaninen on sukunimi, joka on muun muassa seuraavilla suomalaisilla henkilöillä: * Anni Savolainen-Tapaninen (1875–1952), kansanedustaja (SDP) * Annikka Haavio-Tapaninen (s. 1939), kirjailija * Antto Tapaninen (s. 1989), jalkapalloilija * Jaakko Tapaninen (s. 1964), toimittaja ja yritysjohtaja * Juha Tapaninen (1948–2013), mainos- ja elokuvaohjaaja * Juhani Tapaninen, fagotisti * Mika Tapaninen (1937–2015), Suomen ulkoministeriön tiedottaja * Nelli Tapaninen, taiteilijanimeltään Nelli Milan (s. 1989), laulaja- lauluntekijä * Leonard Pietari Tapaninen (1893–1982), pappi ja piispa * Timo Tapaninen, kitaristi ja säveltäjä * Ulla Tapaninen (s. 1955), näyttelijä ja koomikko.
Merivaara (sukunimi)

Merivaara on sukunimi, joka on muun muassa seuraavilla suomalaisilla henkilöillä: * Ilkka Merivaara (s. 1965), näyttelijä * Juho Merivaara ( vuoteen 1906 Sjöstedt, 1878–1938), tehtailija, Merivaara-yhtiön perustaja
Armoton maa (vuoden 2017 elokuva)

Armoton maa on vuonna 2017 ensi-iltansa saanut suomalainen draamaelokuva, jonka on ohjannut Jussi Hiltunen. Elokuva on Hiltusen ensimmäinen pitkä näytelmäelokuva ohjaajana ja käsikirjoittajana. == Näyttelijät == == Tuotanto == Elokuva on kuvattu Norjassa keväällä 2016. Se on Making Moviesin tuottama. Elokuvan traileri julkaistiin marraskuussa 2016. == Vastaanotto == Episodi Jouni Vikman Helsingin Sanomat Veli-Pekka Lehtonen Hufvudstadsbladet Krister Uggeldahl Iltalehti Juho Rissanen Iltalehden Juho Rissanen piti elokuvaa jännittävä ja hallittuna trillerinä, ”jollaisia ei Suomessa ole aiemmin kovin montaa tehty”. Helsingin Sanomien Veli-Pekka Lehtosen mielestä käsikirjoittaja ja esikoisohjaaja Jussi Hiltunen onnistuu melko hyvin uhkarohkeassa yrityksessään siirtää western- elokuvien perinne suomalaiselokuvaan ja Suomen Lappiin: ”Käsikirjoituksen himmeli on kunnianhimoinen, mutta lunastus tunnepuolella jää tulematta. Elokuva hengittää Holman, Mäenpään ja Virtasen roolisuorituksilla. Ilman heitä hahmot olisivat vieläkin litteämpiä.” (Tilaajille.) Hufvudstadsbladetin Krister Uggeldahl oli kriittisempi. Hänestä elokuvassa ei ole lainkaan huumoria tai iloa vaan ainoastaan katkeria muistoja ja enemmän tai vähemmän traagisia ihmiskohtaloita sekä lakonisia repliikkejä. == Lähteet == Luokka:Vuoden 2017 suomalaiset elokuvat Luokka:Suomalaiset draamaelokuvat
Valpas

Valpas voi tarkoittaa seuraavia: * Valpas, suomalainen sukunimi * Valpas, Kuopiossa ilmestynyt lehti * Valpas, Merivartioston vartiolaiva
Valpas (sukunimi)

Valpas on suomalainen sukunimi. Tunnettuja Valppaita: * Hugo Valpas (1898–1980), urheilutoimittaja, kustantaja ja kirjailija * Unto Valpas (1944–2016), kansanedustaja (Vasemmistoliitto) * Veikko Valpas (1906–1983), yritysjohtaja ja metsäneuvos, Hugo Valppaan veli * Edvard Valpas-Hänninen (1873–1937), lehtimies ja poliitikko (SDP) Luokka:Sukunimet
Roman Pass

Roman Pass (s. 1984) on virolainen salibandypelaaja ja Viron salibandymaajoukkueen kapteeni. Hän on edustanut Tampereen Ilvestä, Gunnersia (nykyään Koovee) ja Pirkkalan Pirkkoja. Pass on edustanut Viron salibandymaajoukkuetta vuodesta 2002. Hänellä on eniten maajoukkuepelejä Viron salibandyhistoriassa. Pass on myös tehnyt mittavan uran Sveitsin pääsarjassa vuodesta 2008 edustaen HC Rychenbergiä ja nykyistä seuraansa Unihockey Mittelandia (entinen Stawi Olten). Vuonna 2012 hänet valittiin Viron vuoden miespelaajaksi. Luokka:Virolaiset salibandyn pelaajat Luokka:Vuonna 1984 syntyneet Luokka:Elävät henkilöt
Opetus ja tiede -työttömyyskassa

Opetus ja tiede -työttömyyskassa (aiemmin Opettajien työttömyyskassa, OPETK) on eräs Suomessa toimivista palkansaajien työttömyyskassoista. Useimmat työttömyyskassan yli 108 000 jäsenestä liittyvät työttömyyskassaan ammattiliittonsa kautta. Työttömyyskassaan voi liittyä myös yksilöjäsenenä; tällä tavoin, ilman ammattiliiton jäsenyyttä, kassaan onkin liittynyt noin 2 700 jäsentä. Jäseneksi liittymisen kustannus riippuu siitä, minkä jäsenjärjestön (ammattiliiton) jäsen hakija on tai liittyykö hakija jäseneksi yksilöjäsenenä. Työttömyyskassan jäsenmaksu maksetaan yleensä osana ammattijärjestön jäsenmaksua (jonka suuruus voi olla noin 0,9–1,5 % bruttopalkasta). Siten esimerkiksi Professoriliiton jäseniltä ei enää peritä erillistä maksua työttömyyskassan jäsenyydestä. Sen sijaan yksilöjäsenille jäsenyys maksoi vuonna 2016 yhteensä 7,70 euroa kuukaudessa (92,40 €/v). ==Lähteet== Luokka:Työttömyyskassat Luokka:Suomalaiset opettajajärjestöt
Peter Montgomery

Peter Montgomery (25. syyskuuta 1947 – 18. helmikuuta 2020) oli yhdysvaltalainen matemaatikko, joka julkaisi erityisesti kryptografiaan liittyviä artikkeleita. Hän työskenteli viimeksi Microsoft Researchin palveluksessa vuodesta 1998 eläkkeelle jäämiseensä 2014 asti. Montgomery tunnetaan Montgomeryn modulaarisen kertolaskualgoritmin kehittäjänä. Algoritmi perustuu keskenään jaottomiin lukuihin. Se muuttaa kertolaskun yhteenlaskuksi ja neliöimiseksi, jotka voidaan laskea binääriluvuilla hyvin tehokkaasti. == Lähteet == == Aiheesta muualla == * Montgomeryn tutkimusartikkeleita Luokka:Yhdysvaltalaiset matemaatikot Luokka:Vuonna 1947 syntyneet Luokka:Vuonna 2020 kuolleet
The Wrong Side of Heaven and the Righteous Side of Hell, Volume 2

'The Wrong Side of Heaven and the Righteous Side of Hell, Volume 2 on yhdysvaltalaisen heavy metal -yhtye Five Finger Death Punchin viides studioalbumi. Albumi julkaistiin 19. marraskuuta 2013, ja sen on tuottanut Kevin Churko yhdessä Five Finger Death Punchin jäsenten kanssa. == Taustatietoja == Five Finger Death Punch ilmoitti helmikuussa 2013 työstävänsä neljättä ja viidettä studioalbumiaan. Yhtye julkaisi maaliskuussa tulevaa kiertuetta varten mainosvideon ja uuden kappaleen ”Here to Die”, joka on samalla levyn avausraita. == Singlet == Albumin ensimmäinen single "Battle Born" julkaistiin 10. syyskuuta 2013. Kappaleen nimi on viittaus Nevadan lippuun, joka on yhtyeen kotivaltio. Toinen single oli cover-versio kappaleesta ”House of the Rising Sun”, joka julkaistiin 3. helmikuuta 2014. Kappaleesta on myös tehty musiikkivideo. ==Kappaleet== == Kokoonpano == * Ivan Moody – laulu * Zoltan Bathory – kitara * Jason Hook – kitara * Chris Kael – basso * Jeremy Spencer – rummut == Arvostelut == * Allmusic: Allmusic review * Kaaoszine: 10-/10Five Finger Death Punch – The Wrong Side of Heaven and the Righteous Side of Hell, Vol. 2 Viitattu 6.1.2022. * Melodic: Melodic: Album review == Aiheesta muualla == * == Lähteet == Luokka:Vuoden 2013 albumit Luokka:Five Finger Death Punchin albumit
Wolff–Kishner-pelkistys

Wolff–Kishner-pelkistys on kemiallinen reaktio, jossa karbonyyliyhdiste kuten aldehydi tai ketoni pelkistetään hiilivedyksi. Välivaiheena reaktiossa on hydratsoni tai semikarbatsoni. Reaktio on nimetty kehittäjiensä Nikolai Kishnerin ja Ludwig Wolffin, jotka raportoivat reaktion ensimmäisen kerran vuonna 1911 ja 1912, mukaan. Wolff–Kishner-pelkistys on yksi käytetyimpiä tapoja pelkistää karbonyyliryhmä hiilivedyksi.Eugene F. Rothgery: Hydrazine and Its Derivatives, Kirk-Othmer Encyclopedia of Chemical Technology, John Wiley & Sons, New York, 2004. Viitattu 22.11.2016Bernhard Kammermeier: Reduction, Ullmann's Encyclopedia of Industrial Chemistry, John Wiley & Sons, New York, 2000. Viitattu 22.11.2016 ==Reagenssit ja mekanismi== Wolff–Kishner- pelkistys pelkistää useimmat aldehydit ja ketonit. Erityisen usein sitä käytetään happoherkille ja molekyylimassaltaan suurille lähtöaineille. Esteriryhmiä sisältävät yhdisteet tai α,β-tyydyttymättömät karbonyyliyhdisteet, joista muodostuu reaktion olosuhteissa pyratsoliinijohdannaisia, eivät sovellu reaktion lähtöaineeksi. Pelkistimenä reaktiossa käytetään hydratsiinia yleisimmin sen hydraattimuodossa. Lisäksi Wolff–Kishner-pelkistyksessä vaaditaan emästä, joka on useimmiten hydroksidi tai alkoksidi. Ensimmäiset raportoidut pelkistykset vaativat hyvin korkean lämpötilan (n. 200 °C) ja pitkän kymmeniä tunteja kestävän reaktioajan. Käyttämällä reaktiossa liuottimena dietyleeniglykolia saadaan lämpötilaa alennettua hieman. Tämä on niin kutsuttu Huang-Minlon modifikaatio. Reaktioaikoja voidaan vähentää mikroaaltosäteilytyksellä ja reaktio on saatu toimimaan dimetyylisulfoksidiliuoksessa kalium-tert-butoksidin toimiessa emäksenä myös huoneenlämpötilassa. Wolff–Kishner-pelkistyksen reaktiomekanismin ensimmäisessä vaiheessa aldehydi tai ketoni reagoi hydratsiinin tai semikarbatsiinin kanssa muodostaen hydratsonin tai semikarbatsonin. Seuraavassa vaiheessa emäs deprotonoi toisen hydratsonin tai semikarbatsonin typpiatomeihin liittyneistä protoneista, jolloin muodostuu karbanioni, joka hydrolysoituu di-imiiniksi ja emäksinen katalyytti vapautuu. Tämän jälkeen emäs deprotonoi myös toisen typen protoneista, jolloin muodostuu di-imidaattianioni. Tämä välivaihe on epästabiili ja eliminoituu typpikaasuna. Näin muodostuu karbanioni, joka vastaanottaa vesimolekyyliltä protonin ja muodostuu hiilivety. : ==Lähteet== Luokka:Orgaaniset reaktiot
Litku Klemetti & Tuntematon numero

Litku Klemetti & Tuntematon numero on suomenkielistä rockmusiikkia soittava yhtye. Se julkaisi esikoisalbuminsa vuonna 2016. Yhtyeen musiikissa on kuultavissa vaikutteita nuorelta Kauko Röyhkältä. Huhtikuussa 2017 Litku Klemetti ilmoitti yhtyeensä esiintyvän jatkossa vain nimellä Litku Klemetti, eikä albumeita enää erotella bändialbumeiksi ja sooloalbumeiksi. Seuraava albumi ilmestyi kuitenkin vielä Litku Klemetti & Tuntematon numero -nimellä. == Diskografia == === Studioalbumit === * * == Jäsenet == * Litku Klemetti – laulu, balalaikka, säveltäjä * Alexi – laulu, kitara * Baba-R – basso * Sammy – laulu, rummut == Lähteet == == Aiheesta muualla == * http://www.luovarecords.com/ * http://www.facebook.com/litkuyhtye/ Luokka:Suomalaiset rockyhtyeet
Osvaldo Civirani

Osvaldo Civirani (19. toukokuuta 1917 Rooma – 14. helmikuuta 2008 Rooma) oli italialainen elokuvaohjaaja, käsikirjoittaja, tuottaja ja kuvaaja. Civiranin elokuvaohjaaja alkoi still-kuvaajana Luchino Viscontin elokuvassa Riivaajat (1943). Myöhemmin hän toimi muun muassa Alessandro Blasettin, Federico Fellinin, Roberto Rossellinin ja Carlo Lizzanin avustajana ja ohjasi ensimmäisen elokuvansa vuonna 1964. Civirani on ohjannut muun muassa peplum- elokuvia, spagettiwesternejä ja komedioita. Hän käytti toisinaan taiteilijanimeä Richard Kean. ==Elokuvia== * Kindar, l’invulnerabile, 1965 ==Lähteet== ==Aiheesta muualla== * Internet Movie Database: Osvaldo Civirani Luokka:Italialaiset elokuvaohjaajat Luokka:Italialaiset elokuvakäsikirjoittajat Luokka:Italialaiset elokuvatuottajat Luokka:Italialaiset elokuvaajat Luokka:Vuonna 1917 syntyneet Luokka:Vuonna 2008 kuolleet
Huminoita

Huminoita on vuonna 2009 perustettu suomalainen lähinnä instrumentaalista progressiivista rockia soittava yhtye. Se julkaisi esikoisalbuminsa vuonna 2010. == Diskografia == === Studioalbumit === * * == Jäsenet == * Ville Mäkäräinen – kitara, huilu, syntetisaattori, laulu * Matti Salo – koskettimet, saksofoni, laulu * Timo Keränen – kitara, perkussiot * Ville Mäkinen – basso * Jonne Ketola – rummut ==Lähteet== ==Aiheesta muualla== * http://www.luovarecords.com Luokka:Suomalaiset progressiivisen rockin yhtyeet
LoliRock

LoliRock on ranskalainen animaatiosarja. Sarjasta ilmestyi kaksi kautta, joista ensimmäinen esitettiin Suomessa vuosien 2015-2016 aikana. Sarjasta sai jatkoa toisen kauden muodossa vuonna 2017. == Jaksot == # Jakson nimi Käsikirjoitus Alkuperäinen ensiesitys Esitetty ensi kerran Suomessa Tuotantokoodi == Aiheesta muualla == * * * Luokka:2010-luvun televisiosarjat Luokka:Ranskalaiset animaatiosarjat Luokka:France Télévisionsin televisio- ohjelmat
Esther Phiri

Esther Phiri (s. 14. kesäkuuta 1987) on sambialainen nyrkkeilijä. Hän on voittanut välisarjan maailmanmestaruuden seitsemän kertaa. Suomalainen tuotantoyhtiö Helmi Films on tuottanut Esther Phiristä kertovan dokumentin Estherin kehä (2014) (Between Rings). ==Lähteet== ==Aiheesta muualla== * Ottelutilastot BoxRec-tietokannassa * Fists of Phiri espn.com Luokka:Sambialaiset nyrkkeilijät Luokka:Vuonna 1987 syntyneet Luokka:Elävät henkilöt
Uuden Musiikin Kilpailu 2014

Uuden Musiikin Kilpailu 2014 (UMK 2014) järjestettiin 11. tammikuuta – 1. helmikuuta 2014. Kilpailun voitti Softengine kappaleellaan "Something Better". Kilpailu oli kolmas Uuden Musiikin Kilpailu. ==Formaatti== Kilpailuun osallistui 12 avoimen haun kautta mukaan päässyttä laulajaa ja yhtyettä, jotka jaettiin kahteen karsintaan. Kummastakin karsinnasta valittiin kaksi parasta suoraan finaaliin ja pudotettiin kaksi kappaletta. Loput kahdeksan kappaletta kilpailivat semifinaalissa, josta finaaliin eteni kuusi parasta. Espoon Barona Areenalla pidetyssä finaalissa voittaja valittiin puoliksi yleisöäänillä ja puoliksi tuomaristonäänillä. Kilpailun voittaja edusti Suomea Euroviisuissa 2014. ==Kilpailun kulku== ===1. Karsinta (11. tammikuuta)=== Nro Artisti Kappale Tulos 1 Dennis Fagerström "My Little Honey Bee" Semifinaaliin 2 Hukka ja Mama "Selja" Semifinaaliin 3 Jasmin Michaela "Kertakäyttösydän" Semifinaaliin 4 Lili Lambert "Let Me Take You There" Karsiutui 5 MIAU "God/Drug" Semifinaaliin 6 Softengine "Something Better" Suoraan finaaliin ===2. Karsinta (18. tammikuuta)=== Nro Artisti Kappale Tulos 1 Clarissa feat. Josh Standing "Top of the World" Semifinaaliin 2 Hanna Sky "Hope" Suoraan finaaliin 3 Lauri Mikkola "Going Down" Semifinaaliin 4 MadCraft "Shining Bright" Semifinaaliin 5 Makea "Painovoima" Karsiutui 6 Mikko Pohjola "Sängyn reunalla" Semifinaaliin ===Semifinaali (25. tammikuuta)=== Nro Artisti Kappale Tulos 1 Lauri Mikkola "Going Down" Finaaliin 2 Jasmin Michaela "Kertakäyttösydän" Karsiutui 3 Hukka ja Mama "Selja" Finaaliin 4 Clarissa feat. Josh Standing "Top of the World" Finaalin 5 Dennis Fagerström "My Little Honey Bee" Karsiutui 6 MadCraft "Shining Bright" Finaaliin 7 MIAU "God/Drug" Finaaliin 8 Mikko Pohjola "Sängyn reunalla" Finaaliin ===Finaali (1. helmikuuta)=== Nro Artisti Kappale Tuomaristoäänet (%) Yleisöäänet (%) Tulos Sija 1 Softengine "Something Better" 18.27% 28,28% 23.28% 1. 2 Hanna Sky "Hope" 9.13% 9.13% 3 MIAU "God/Drug" 15.38% 13,94% 14.66% 3. 4 MadCraft "Shining Bright" 11.06% 11.06% 5 Lauri Mikkola "Going Down" 6.25% 6.25% 6 Clarissa feat. Josh Standing "Top of the World" 9.62% 9.62% 7 Mikko Pohjola "Sängyn reunalla" 16.83% 19,48% 18.16% 2. 8 Hukka ja Mama "Selja" 13.46% 13.46% ==Lähteet== Luokka:Eurovision laulukilpailu 2014 Luokka:Suomen euroviisukarsinnat
Infektiko

__NOTOC__ Infektiko on suomalaisen rap metal -yhtye Apinan esikoisalbumi. Se julkaistiin 20. maaliskuuta 2015 levymerkillä Sakara Records. == Vastaanotto == Albumi sai ristiriitaisen vastaanoton. Imperiumin Tuomas Valtanen antoi albumille viisi tähteä kymmenestä. Hän myönsi ettei lähtökohtaisesti pidä suomenkielisestä hip hopin ja metallimusiikin sekoittamisesta, ja piti arviointia vaikeana. Hänestä sanoitukset olivat ajoittain naiiveja ja menevä ja raivoisa musiikki olisi kaivannut vahvempaa laulutulkintaa. Soundin Mape Ollila antoi albumille kaksi tähteä viidestä, ja uskoi Apinan kaltaiselle yhtyeelle olevan tilausta markkinoilla konseptin kiinnostavuuden vuoksi. Hän piti silti sanoitusten yhteiskuntakritiikkiä epäkypsänä sekä toteutusta puolijauhoisena. == Kappaleet == # # # # # # # # # # == Kokoonpano == * Henri Pesonen – laulu * Tuomas Alfthan – kitara * Aake Lämsä – basso * Leo Heikkilä – rummut === Tuotanto === * Mikko Mäkitalo – tuottaja * Acle Kahney – miksaaja, masteroija == Arvostelut == * Imperiumi.net: * Soundi: == Lähteet == Luokka:Vuoden 2015 esikoisalbumit Luokka:Apinan albumit Luokka:Sakara Recordsin albumit
Leonidaan hauta

Leonidaan hauta eli Leonidaion () oli antiikin aikainen kuningas Leonidas I:n hauta Spartan kaupungissa Kreikassa. Nykyisin Leonidaan haudaksi kutsutaan eräitä raunioita, jotka sijaitsevat nykyisen Spártin kaupungin keskustassa. Leonidas kaatui Thermopylain taistelussa vuonna 480 eaa. Hänen ruumiinsa siirrettiin ja haudattiin Spartaan neljäkymmentä vuotta taistelun jälkeen. Maantieteilijä Pausanias mainitsee, että Leonidaan hauta sijaitsi jossakin roomalaisella ajalla rakennetun Spartan teatterin edustalla, ja sen luona pidettiin puheita sekä järjestettiin jonkinlaiset kisat, joissa saivat kilpailla vain spartalaiset. Lähellä sijaitsi myös sotapäällikkö Pausaniaan hauta.Pausanias: Kreikan kuvaus III.14.1. Leonidaan haudaksi kutsuttu rakennelma sijaitsee Spártin keskustassa pienen aukion laidalla Ágidos- ja Thermopylón-katujen risteyksessä, jonkin verran etelään teatterin raunioista. Rakennus muistuttaa pientä kreikkalaista temppeliä ja se oli rakennettu suunnilleen 400-luvun lopulla eaa. Se on tehty suurista kalkkikivilohkareista ja sen pituus on noin 12,5 metriä ja leveys noin 8,3 metriä. Rakennuksen sisäosa koostui kahdesta kammiosta, joiden välillä oli ovi. Paikan arkeologiset kaivaukset suoritettiin vuonna 1892. Rakennus oletettiin alun perin temppeliksi. Sen alkuperäistä tarkoitusta ei ole kyetty vahvistamaan. Joidenkin tutkijoiden mukaan kyseessä saattoi olla kenotafi eli tyhjä hautamuistomerkki. Jotkut puolestaan ovat ehdottaneet rakennusta Apollon Karneioksen temppeliksi. Paikallisten keskuudessa rakennuksesta puhutaan Pausaniaan mainitsemana Leonidaan hautana. == Lähteet == == Aiheesta muualla == Luokka:Antiikin Kreikan pyhäköt Luokka:Kreikan haudat ja hautamuistomerkit Luokka:Spartan rakennukset ja rakennelmat
Persialainen stoa

Persialainen stoa () oli antiikin aikainen stoa eli pylväshalli Spartan kaupungissa Kreikassa.Pausanias: Kreikan kuvaus III.11.3. Se sijaitsi mahdollisesti kaupungin agoran eli torin länsilaidalla.Greco, Emanuele: ”With Pausanias (and Others) in the Agora of Sparta”. Teoksessa Stoa rakennettiin 400-luvulla eaa. persialaissodissa saadun voiton kunniaksi, ja sinne sijoitettiin sodasta saatu sotasaalis. Pausanias kertoo sen olleen Spartan agoran näyttävin rakennus. Myöhemmin sitä oli kunnostettu ja laajennettu usein, ja se oli edelleen hyvässä kunnossa Pausaniaan vieraillessa kaupungissa. Rakennuksen mainitsee myös Vitruvius.Vitruvius: De Architectura I.1.6. Pausaniaan mukaan stoan valkoista marmoria olevat pylväät olivat persialaisia esittäviä barbaarien vaatteisiin puettuja ihmishahmoisia veistoksia. Ne esittivät muun muassa Mardoniosta Gobryaan poikaa sekä persialaisten sotaretkeen osallistunutta Artemisiaa, joka oli Halikarnassoksen kuningatar ja Lygdamis I:n tytär. Artemisia osallistui Salamiin taisteluun vuonna 480 eaa. ja Mardonios Plataiain taisteluun vuonna 479 eaa. Tästä voidaan päätellä, että stoa olisi rakennettu noin vuonna 478 eaa. tai sen jälkeen. Koska pylväät olivat ihmishahmoisia, Vitruvius käsitteli niitä samassa yhteydessä kuin karyatideja. Spartan agoran arkeologiselta alueelta, joka sijaitsee heti kaupungin akropoliin eli linnavuoren itäpuolella, on löydetty pylväshallin rauniot, joita on ehdotettu Persialaisen stoan raunioiksi. Rakennus sijaitsee heti oletetun Skiaksen pohjoispuolella. Rakennuksen kaivaukset suoritettiin vuosina 1964–1965. Siitä on kuitenkin kaivettu vain eteläpää. Rakennuksen länsiseinän esiin kaivetun osuuden pituus on noin 31 metriä ja eteläseinän pituus noin 15 metriä. Seinissä on reiät, jotka osoittavat, että rakennuksessa on ollut puinen lattia. Kummatkin seinät on tehty monikulmioisista kivistä. Tällaisena stoa muistuttaa huomattavasti Delfoissa olevaa Ateenalaisten stoaa, joka oli myös tehty persialaissotien sotasaalista varten. Tätä on pidetty vahvimpana todisteena sille, että kyseessä olisi juuri Persialainen stoa. Paikalta on löydetty keisarinna Julia Aquilia Severan pronssipatsas. Aiemmin Persialaiseksi stoaksi ehdotettiin myös agoran etelälaidalta löytynyttä niin kutsuttua Roomalaista stoaa, joka on kuitenkin paljon nuorempi ja tehty vasta ensimmäisellä vuosisadalla eaa. == Lähteet == Luokka:Spartan rakennukset ja rakennelmat Luokka:Stoat
Spartan teatteri

Spartan teatteri oli antiikin aikainen kreikkalainen teatteri Spartan kaupungissa Kreikassa. Sen rauniot sijaitsevat Spartan akropoliin eli linnavuoren etelärinteessä nykyisen Spártin kaupungin keskustan pohjoispuolella. Spartan teatteri rakennettiin roomalaisella ajalla varhaisella keisarikaudella eli ensimmäisen vuosisadan lopulla eaa. tai ensimmäisen vuosisadan alkupuolella jaa. Myös lähes kaikki paikalta tehdyt löydökset ovat peräisin vasta roomalaiselta ajalta. Teatteri ei siis ollut olemassa vielä Spartan ankaralla klassisella kaudella, josta kaupunki erityisesti tunnetaan. Teatteria käytettiin julkisiin kokoontumisiin, juhliin sekä teatterinäytäntöihin. Teatteri oli tyypillinen kreikkalainen puolikaarenmuotoinen teatterirakennus, jonka keskellä oli pyöreä orkhestra. Sen pohjoispuolella oli puolikaarenmuotoinen rinteeseen rakennettu katsomo, joka avautui etelään. Orkhestran halkaisija oli noin 28 metriä ja koko teatterin halkaisija noin 114 metriä. Kiinteät rakennelmat oli tehty valkoisesta marmorista. Teatterissa ei ollut kiinteää näyttämöä, vaan näytöksiä varten paikalle siirrettiin puinen, pyörillä varustettu esiintymislava. Teatteri on säilynyt melko huonosti, mutta se on silti antiikin Spartan parhaiten säilyneitä raunioita. Rakennuksesta on jäljellä sen orkhestra, seinien osia ja perustuksia sekä katsomokaarta. Seinistä on löytynyt piirtokirjoituksia 100-luvulta jaa. Raunioita on kunnostettu Euroopan unionin tuella. Teatterirakennuksen läheltä on löydetty lukuisia kaupparakennuksia, jotka ovat palvelleet teatterivieraita. Ne oli tehty pääosin tiilistä ja koristeltu rappauksella. == Lähteet == == Aiheesta muualla == Luokka:Antiikin Kreikan teatterit Luokka:Spartan rakennukset ja rakennelmat
Spártin arkeologinen museo

Spártin arkeologinen museo (myös Spartan arkeologinen museo; ) on arkeologinen museo Spártin kaupungissa Kreikassa. Se esittelee muinaisen Spartan eli Lakedaimonin alueelta ja muualta Lakoniasta löydettyä pääosin antiikin aikaista esineistöä. Museo on perustettu vuonna 1874 ja museorakennus valmistui vuonna 1876. Museon alku on Spartassa kaivauksia suorittaneen saksalaisen arkeologi Ludwig Rossin kokoelmissa vuodelta 1833 sekä P. Stamatákiksen kokoelmissa vuodelta 1872. Museo on Kreikan vanhimpia maakunnallisia museoita ja ensimmäisiä museoksi alun perin rakennettuja rakennuksia. Museorakennus, joka sijaitsee Spártin keskustassa, edustaa uusklassista arkkitehtuuria. Museota on laajennettu usein sen historian aikana ja sen siirtämistä suurempiin tiloihin suunnitellaan (vuonna 2016). Museon näyttelyt ovat seitsemässä salissa, joiden yhteispinta-ala on noin 500 neliömetriä. == Kokoelmat == Museon kokoelmiin kuuluu esineitä neoliittiselta kivikaudelta ja mykeneläiseltä kaudelta roomalaisen kauden lopulle. Löydöt ovat eri puolilta Lakoniaa. Esineisiin lukeutuu muun muassa esihistoriallisen ajan löytöjä Amyklaista, Epidauros Limerasta, Pellanan mykeneläisiltä haudoilta, Geronthraista (nyk. Geráki), Melathriásta, Peristéristä ja Angelónasta; löytöjä Artemis Orthian pyhäköstä, kuten norsunluisia, kivisiä ja keraamisia votiivilahjoja ja rituaaleissa käytettyjä naamioita; koristeosia ja muita löytöjä Athene Khalkioikoksen temppelistä, Amyklain Apollonin temppelistä ja muista pyhäköistä; veistoksia, kuten Athene Khalkioikoksen temppelistä löydetty spartalaista sotilasta esittävä veistos, niin kutsuttu Leonidas; sekä muun muassa hauta-amforoita, roomalaisaikaisia lattiamosaiikkeja, piirtokirjoituksia ja reliefejä. Helmed Hoplite Sparta.JPG|Hopliittisotilas, niin kutsuttu Leonidas. Stele with Kore, Sparta.JPG|Korea esittävä stele. 200607281122 DSC04046.JPG|Reliefi. Relief from Geraki.JPG|Reliefi. Relief, Archaeological Museum Sparta 505.JPG|Reliefi. Trireme2.jpg|Pienoismalli kolmisoudusta. == Lähteet == == Aiheesta muualla == Luokka:Kreikan arkeologiset museot Luokka:Spárti
Construct

__NOTOC__ Construct on ruotsalaisen melodisen death metalin yhtye Dark Tranquillityn kymmenes studioalbumi. Se julkaistiin 28. toukokuuta 2013 levymerkillä Century Media Records.iTunes: Dark Tranquillity – Construct Albumi on tyyliltään edeltäjiään tummasävyisempi. Albumi nousi Yhdysvalloissa Billboard 200 -listan sijalle 171. Suomessa se debytoi virallisen albumilistan sijalla 15.Musiikkituottajat: Dark Tranquillity – Construct == Vastaanotto == Albumi sai hyvän vastaanoton. Soundin Marko Säynekoski antoi albumille neljä tähteä viidestä, ja piti sitä paremmin tuotettuna kuin edeltäjänsä We Are the Void (2010). Hänestä harmoniat ovat keskeisessä osassa, albumin olevan vähemmän hyökkäävä ja yhtyeen rock-kokeilujen olevan onnistuneita. Kaaoszinen Toni Lehtonen antoi albumille arvosanan 8/10, ja piti sitä tuttuna ja turvallisena Dark Tranquillityna. Hän totesi kappalemateriaalin olevan monipuolista ja kokonaisuuden pysyvän hyvin kasassa. Metal Injectionin Greg Kennelty ylisti albumia napakympiksi, ja piti sitä yhtyeen parhaana. == Kappaleet == Albumin kappaleet (Yhdysvaltain painoksessa kaksi bonusraitaa): == Kokoonpano == * Mikael Stanne – laulu, sanoitukset * Niklas Sundin – soolokitara, kansikuva * Martin Henriksson – rytmikitara, basso * Anders Jivarp – rummut * Martin Brändström – kosketinsoitin == Arvostelut == * Allmusic: Allmusic review * Kaaoszine: 8/10 * Metal Injection: ylistävä * Soundi: * Sputnikmusic: 3.6/5Sputnikmusic reviews: Dark Tranquillity – Construct (Emeritus review) == Lähteet == == Aiheesta muualla == * * Luokka:Dark Tranquillityn albumit Luokka:Vuoden 2013 albumit
Atoma

__NOTOC__ Atoma on ruotsalaisen melodisen death metalin yhtye Dark Tranquillityn 11. studioalbumi. Se julkaistiin 4. marraskuuta 2016 levymerkillä Century Media Records.iTunes: Dark Tranquillity – Atoma Albumi debytoi Suomen virallisen listan sijalla 15. Atoma oli ehdolla ruotsalaiselle Grammis-palkinnolle. Kappaleista ”The Pitiless”, ”Atoma” ja ”Forward Momentum” julkaistiin musiikkivideot.Atoma @ Metal-archives.com ”Forward Momentum” -musiikkivideon on ohjannut Vesa Ranta. == Vastaanotto == Albumi sai hyvän vastaanoton. Kaaoszinen Juri Hiltunen antoi albumille arvosanan 7/10. Hän piti albumia DT:n heikoimpana viiteentoista vuoteen, vaikkei sanonut albumin olevan varsinaisesti huono, ja toivoi yhtyeelle ominaiselle tummasävytteisyydelle soundille piristysruisketta. Niin ikään Metal Injectionin Michael Pementel antoi albumille arvosanan 7/10. Hän piti albumia tasapainoisena ja laadukkaana, mutta jäi kaipaamaan edeltävän albumin monimuotoisuutta. Imperiumin Henry Lunabba antoi albumille täydet 10 tähteä ja sanoi yhtyeen suunnan olevan jälleen oikea. == Kappaleet == Albumin kappaleet: == Kokoonpano == === Dark Tranquillity === * Anders Iwers – basso * Anders Jivarp – rummut * Niklas Sundin – kitara * Mikael Stanne – laulu * Martin Brändström – elektroniikka === Vierailevat muusikot === * Annelie Johansson – taustalaulu (kappale 3) * Björn Gelotte – soolokitara (kappale 5) === Tuotanto === * Martin Brändström – tuottaja * David Castillov – miksaaja * Jens Bogren – masteroija * Linus Corneliusson – avustavat miksaaja * Niklas Sundin – grafiikka, layout * Dirk Behlau – valokuvat == Arvostelut == * Imperiumi.net: * Kaaoszine: 7/10 * Metal Injection: 7/10 * Soundi: == Lähteet == == Aiheesta muualla == * * Luokka:Vuoden 2016 albumit Luokka:Dark Tranquillityn albumit
Matkalla nykyaikaan

Matkalla nykyaikaan on Pertti Takalan, Antti Kariston ja Ilkka Haapolan kirjoittama teos sosiaalipolitiikasta sekä yhteiskunnan muutoksesta aina esiteolliselta ajalta nykyaikaan. Kirjan loppuvaiheessa puhutaan myös suomalaisen yhteiskunnan tulevaisuudesta. Teos pohjautuu Elintaso, elämäntapa ja sosiaalipolitiikka -kirjaan, mutta se on täysin uusittu ja ajanmukaistettu. Kirjaa käytetään oppikirjana korkeakouluissa ja se on julkaistu myös ruotsiksi Marcus Sandbergin kääntämänä. == Lähteet == Luokka:Kirjat sosiaalipolitiikasta Luokka:Vuoden 2009 kirjat Luokka:Suomalaiset politiikan tietokirjat
Jens Esmark

Jens Esmark (31. tammikuuta 1763 – 26. tammikuuta 1839) oli tanskalais- norjalainen mineralogian professori, joka tunnetaan varhaisista jäätikköjä koskevista tutkimuksista. Hän oli ensimmäisiä, jotka esittivät jäätikköjen aikaisemmin kattaneen nykyistä paljon suurempia alueita Pohjois-Euroopan maanpinnasta. Esmark esitti tämän teorian 1824. Hänen tutkimuksensa käsittelivät myös siirtolohkareita, jotka hän oikein tunnisti jääkauden jäänteiksi. Esmark syntyi Aarhusissa, Tanskassa, mutta vaikutti tieteellisen uransa ajan lähinnä Norjassa. Hän oli Oslon yliopiston ensimmäinen geologian professori. Vuonna 1825 hänet valittiin Ruotsin kuninkaallisen tiedeakatemian jäseneksi ja 1832 hän pääsi Vasa-ritarikuntaan. Esmark nimesi noriitti ja datoliitti mineraalit. Hänen poikansa oli toriitti-mineraalin löytäjä Morten Thrane Esmark.Esmark, Hans Morten Thrane (Nordisk familjebok 1907 / Uggleupplagan. 7. Egyptologi - Feinschmecker / 907-908) Runeberg.org. Viitattu 22.11.2016. ==Lähteet== Luokka:Norjalaiset tieteilijät Luokka:Tanskalaiset tieteilijät Luokka:Oslon yliopiston professorit Luokka:Mineralogit Luokka:Vuonna 1763 syntyneet Luokka:Vuonna 1839 kuolleet
Boksitrollit

Boksitrollit (The Boxtrolls) on yhdysvaltalaisen Laika Studiosin stop motion -animaatioelokuva vuodelta 2014. Suomalaisessa versiossa ääninäyttelijöinä ovat muun muassa Erik Carlson, Heljä Heikkinen, Riku Nieminen ja Stan Saanila. == Juoni == Elokuva kertoo Juustingin kaupungista, jonka alla asuu kummallinen boksitrolli-yhdyskunta. Tarinan keskiössä on Egu-niminen poika, joka kasvaa kilttien boksitrollien kanssa tietämättä olevansa kauan sitten kadonnut Strapson lapsi. Kaupungin tuholaistorjujat, Punahatut aikovat tuhota kaikki boksitrollit, jolloin Egu uskaltautuu maan alta ihmisten ilmoille hakemaan apua. Matkalla hän tapaa Winifred-nimisen aatelistytön, jonka isä on kaupungin turhamainen pormestari Lordi Port Salut. Tästä alkaa seikkailu boksitrollien ihmeellisessä maailmassa ja lopulta Egu saa tietää, kuka oikeasti on. Mutta kuka on Egun isä? == Englanninkieliset äänet == Lähde: Viitattu 9.7.2021. == Suomenkieliset äänet == Lähde: == Lähteet == * === Viitteet === Luokka:3D-elokuvat Luokka:Yhdysvaltalaiset animaatioelokuvat Luokka:Vuoden 2014 yhdysvaltalaiset elokuvat Luokka:Yhdysvaltalaiset komediaelokuvat Luokka:Yhdysvaltalaiset seikkailuelokuvat
Akkulaturit

Akkulaturit oli Yle TV1 -kanavalla vuoden 1995 alusta esitetty lauantai-illan viihdeohjelma. Se tuli väliaikaisesti Iltalypsyn ohjelmapaikalle lauantai- iltaan ja sitä tehtiin parikymmentä jaksoa. Se sai katsojia 250 000–300 000, mikä oli noin kolmannes Iltalypsyn katsojamäärästä. Akkulaturien koostui studiossa kuvatuista sketseistä, ja sen visuaalinen ilme perustui uuteen kuvankäsittelytekniikkaan, sähköiseen lavastukseen ja muuhun tietokonegrafiikkaan. Sarjan parodian kohteita olivat muun muassa Mirja Pyykkö (Outi Mäenpään näyttelemä hahmo Minna Pälikkö) ja vuorovaikutteista Hugo- peliohjelmaa juontanut Taru Valkeapää. Akkulatureissa esiintyivät Pertti Koivula, Outi Mäenpää, Ritva Valkama, Tapio Liinoja, Mika Nuojua ja Juha Veijonen. Sarjaa käsikirjoittivat Pentti Järvinen, Outi Ahola, Erikka Jussila, Pertti Koivula ja Hannamaija Matila. ==Lähteet== ==Aiheesta muualla== *Akkulaturien sketsi ”Minna Pälikkö Show” Ylen Elävässä arkistossa *Akkulaturien sketsi ”Viiden vuorokauden rahatilanne” Ylen Elävässä arkistossa Luokka:1990-luvun suomalaiset sketsisarjat Luokka:Yle TV1:n televisio-ohjelmat
Smyth

Smyth on muun muassa seuraavien henkilöiden sukunimi: * Brad Smyth (s. 1973), kanadalainen jääkiekkoilija * Charles Piazzi Smyth (1819–1900), brittiläinen tähtitieteilijä, Skotlannin Astronomer Royal ja pyramidologi * Ethel Smyth (1858–1944), brittiläinen säveltäjä ja feministi * Greg Smyth (1966–2018), kanadalainen jääkiekkoilija * Henry DeWolf Smyth (1898–1986), yhdysvaltalainen fyysikko ja diplomaatti, Smythin raportin kirjoittaja * John Smyth (1570–1612), englantilainen baptistisaarnaaja ja uskonnonvapauden puolustaja * Ryan Smyth (s. 1976), kanadalainen jääkiekkoilija. == Kuvitteellisia henkilöitä == * Carina Smyth, elokuvasarjassa Pirates of the Caribbean
Phobia (The Kinksin albumi)

Phobia on The Kinks -yhtyeen vuonna 1993 julkaistu järjestyksessään 24. ja samalla viimeinen studioalbumi. Levyn julkaisi Columbia Records. Yhtyeen johtohahmo Ray Davies kritisoi yhtiötä siitä, että se viivytti Phobian julkaisua niin, että albumia mainostava kiertue oli jo ehtinyt päättyä ennen levyn ilmestymistä. Single ”Only a Dream” sai hyvän vastaanoton Ranskassa, missä Ray Davies kuvasi siihen musiikkivideon.The Kinks: Picture Book -boksin kirjanen, s. 51–52 (kirjoittanut Peter Doggett, 2008) Phobia ylsi Yhdysvalloissa listasijalle 166 ja Saksassa sijalle 92. == Kappaleet == *Kaikki kappaleet kirjoittanut Ray Davies, ellei toisin mainita. # # # # # # # # # # # # # # # # == Kokoonpano == *Ray Davies – laulu, kosketinsoittimet, rytmikitara *Dave Davies – laulu, soolokitara *Jim Rodford – basso, taustalaulu *Bob Henrit – rummut The Kinks: Phobia-CD-levyn kansilehden tiedot. == Lähteet == Luokka:The Kinksin albumit Luokka:Vuoden 1993 albumit
Elokuvaterapia

Elokuvaterapia (, lyhenne CT) on kirjallisuusterapian kaltainen, joskus sen laajennuksena nähty luovien terapioiden muoto, lähestyminen tai interventio, jossa käytetään psykoterapeutin ohjauksessa (läsnä ollessa tai kotitehtäväksi antamana) katsottavia, terapeutin valitsemia elokuvioita tai videoita tai otteita näistä. Elokuvia voidaan käyttää esimerkiksi psykoterapian kotitehtävinä, joihin liittyy yksilö-, pari-, perhe- tai ryhmäpsykoterapiassa saatu tehtäväksianto, johon yleensä palataan myöhemmässä tapaamisessa. Elokuvaterapian tutkimusta tehtiin jo 1950-luvulla, ja 1960-luvulle ajoittuvat esimerkiksi useat Albert Banduran ja kumppaneiden julkaisut pikkulasten aggression mallioppimisesta television välityksellä. Elokuvaterapiaa käsittelevien tieteellisten julkaisujen lukumäärä on kasvanut 1990- ja 2000-luvuilla. Terapiamuotoa on käytetty esimerkiksi Englannissa ja Yhdysvalloissa eräänä psykoterapian välineenä 1990-luvulta lähtien. Tavanomaista on integratiivinen terapeuttinen ote, jossa elokuvien tai videoiden käyttö yhdistetään johonkin muuhun psykoterapeuttiseen viitekehykseen, esimerkiksi kognitiiviseen käyttäytymisterapiaan (CBT). Terapiamuotoa ei vielä 2016 käytetä ainakaan kovin laajalti osana Suomessa annettavia psykoterapioita. Elokuvia ja elokuvakohtauksia on käytetty ja käytetään myös psykopatologian (psyykkisten sairauksien) havainnollistamisessa sekä positiivisen psykologian lähtökohdista tapahtuvan vahvuuksien ilmenemismuotojen esilletuomiseen sairaalle itselleen ja hänen lähipiirilleen sekä laajemmin koulu- ja yliopisto-opetuksessa (psykoedukatiivinen ote). Suomessa esimerkiksi Kansallisen audiovisuaalisen instituutin (KAVI) Elokuva ja psyyke -elokuvasarjat (esim. syksyllä 2016), joissa esitellään erilaisia psyykkisen elämän ilmiöitä, muistuttavat tätä lähestymistä. KAVIn sarjoissa esitetyistä elokuvista monet sisältyvät yhdysvaltaisiin elokuvaterapian teoslistoihin. KAVIn elokuvasarjoihin liittyvissä, vuodesta 1990-lähtien järjestetyissä seminaareissa on taustaorganisaatioista johtuen esillä erityisesti psykoanalyyttinen viitekehys. ==Lähteet== ==Aiheesta muualla== * M. B. Gregerson (Eds., 2010) The Cinematic Mirror for Psychology and Life Coaching. ISBN: 978-1-4419-1113-1 (Print) 978-1-4419-1114-8 (Online) * Movie Therapy: Using Movies for Mental Health (23.2.2007) (cbsnews.com) * Reel Therapy (2000, reviewed June 2016) (psychologytoday.com) * Movie Therapy: The Healing Power of Film (themovietherapist.com) * A bibliography of cinema therapy & related applications (cinematherapy.com) * Lynch, J. (2011) The therapeutic potential of using film as an intervention in counselling and psychotherapy: A narrative inquiry (Ph.D.-thesis, University of New England. Counselling Studies) (une.edu.au) * Courtright-Cox, C. (2009) Reel life conversations with God: Film in addiction recovery. (Ed.D.-thesis/ Argosy University –Sarasota, Florida, pdf) (via cinematherapy.com) * M. L. Powell (2008) Cinematherapy as a Clinical Intervention: Theoretical Rationale and Empirical Credibility (PhD-thesis, Univ. of Arkansis; abstrakti) Luokka:Elokuvaan liittyvät käsitteet Luokka:Psykoterapia
Jos et sä soita

Jos et sä soita on suomalaisen laulajan Anna Hanskin neljäs albumi. Se julkaistiin vuonna 1992. Albumin nimikkokappaleen esiintyminen Telen mainoksessa nosti sen megahitiksi. Levyä on myyty yli 120 000 kappaletta eli tuplaplatinaan oikeuttavan määrän. == Kappaleet == == Lähteet == == Aiheesta muualla == * Tele Kaukopuhelut Vuonna 1992 tehty mainos, joka nosti kappaleen "Jos et sä soita" hitiksi Luokka:Vuoden 1992 albumit Luokka:Suomalaiset iskelmäalbumit Luokka:Suomalaiset popalbumit
Got Your Six

__NOTOC__ Got Your Six on Five Finger Death Punchin kuudes studioalbumi, joka julkaistiin julkaistiin 4. syyskuuta 2015. Ensimmäisellä viikolla albumia myytiin 119,000 kappaletta. Suomen virallisella listalla se sijoittui kolmanneksi. ==Kappaleet== == Kokoonpano == * Ivan Moody – laulu * Zoltan Bathory – kitara * Jason Hook – kitara * Chris Kael – basso * Jeremy Spencer – rummut == Arvostelut == * Kaaoszine: 9–/10Kaaoszine: Levyarvio * Keskisuomalainen: Five Finger Death Punch: Got Your Six Viitattu 6.1.2022. == Aiheesta muualla == * == Lähteet == Luokka:Five Finger Death Punchin albumit Luokka:Vuoden 2015 albumit
Kauhava-Seura

Kauhava-Seura on Kauhavalla toimiva kotiseutuyhdistys. Se perustettiin vuonna 1949. Kauhava-Seura ylläpitää Kauhavan Kosolassa sijaitsevaa Iisakin Jussin tupaa ja sen lähistöllä sijaitsevaa 1850-luvulta peräisin olevaa lainamakasiinia, puukko- ja tekstiilimuseota sekä Kalan torppaa. Kauhava- seuran puheenjohtajana on vuodesta 2024 alkaen toiminut Kari Janhunen.Kauhava- Seura ==Puheenjohtajat== Kauhava-Seuran puheenjohtajina ovat toimineet: *Laio Järvi 1949–1969 *Kyösti Virrankoski 1969–2000 *Veikko Sippola 2001–2005 *Aira Lahti 2006–2010 *Ville Virrankoski 2011–2017 *Seppo Ruotsala 2017–2021 *Aira Lahti 2022–2023 *Kari Janhunen 2024– == Lähteet == Luokka:Kauhavan kulttuuri Luokka:Kotiseutuyhdistykset